**Κόνιτσα 03/07/2023**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: οΡΚΩΜΟΣΙΑ ΥΠΑΛΛΗΛΩΝ «ΒΟΗΘΕΙΑ ΣΤΟ ΣΠΙΤΙ»

Ορκίστηκαν σήμερα Δευτέρα 3 Ιουλίου 2023 οι δέκα υπάλληλοι του προγράμματος «Βοήθεια στο Σπίτι» του Δήμου Κόνιτσας, ενώπιον του Δημάρχου, κατόπιν έκδοσης των οριστικών πινάκων διοριστέων της 4Κ/2020 προκήρυξης του Α.Σ.Ε.Π., παρουσία των Αντιδημάρχων και του Προϊσταμένου Διοικητικών και Οικονομικών Υπηρεσιών του Δήμου Κόνιτσας.

Ο Δήμαρχος Νικόλαος Εξάρχου με την ευκαιρία της ορκωμοσίας, αφού συνεχάρη τους υπαλλήλους, ευχήθηκε καλή συνέχεια στα καθήκοντά τους και προέτρεψε να συνεχίσουν να προσφέρουν τις τόσο σπουδαίες υπηρεσίες τους με την ίδια ευσυνειδησία και τον ίδιο ζήλο που έχουν επιδείξει επί σειρά ετών ως σήμερα, ώστε να συμβάλλουν στη βελτίωση της καθημερινότητας των συμπολιτών μας. Επιπλέον, επεσήμανε τον ιδιαίτερο ρόλο τους κατά τη διάρκεια της πανδημίας.

Τέλος, διαβεβαίωσε ότι η Δημοτική Αρχή θα συνεχίσει να παρέχει έμπρακτα την αμέριστη υποστήριξή της στην κοινωνική δομή, για την επίτευξη του καλύτερου δυνατού αποτελέσματος με την παροχή υπηρεσιών, κυρίως στους ηλικιωμένους συμπολίτες μας, αλλά και σε όλους τους πολίτες που το έχουν ανάγκη.

Από το Γραφείο Δημάρχου